ZAPISNIK 

16. sjednice Vijeća Mjesnog odbora Odranski Obrež,
održane u četvrtak, 25. kolovoza 2022. godine s početkom u 21,00 sat.
 

Nazočni članovi Vijeća: Luka Šokić, Stjepan Suć, Marijan Šimir i Krešimir Matak.
Opravdano odsutni članovi Vijeća: Darko Janječić.
[bookmark: _GoBack]Nazočni službenik Gradskog ureda za mjesnu samoupravu, civilnu zaštitu i sigurnost: Petar Vukelić, viši stručni suradnik.

Predsjedava Luka Šokić, predsjednik Vijeća.

Luka Šokić otvara sjednicu te konstatira da je prisutna većina (4) članova, što znači da Vijeće može pravovovaljano odlučivati. Predlaže da se prije utvrđivanja dnevnog reda usvoji zapisnik 15. sjednice. Bez rasprave, jednoglasno (4 “za”), Vijeće prihvaća tekst zapisnika 15. sjednice.
Luka Šokić konstatira da su svi članovi primili prijedlog dnevnog reda i materijale za predložene točke dnevnog reda. Predlaže dopunu dnevnog reda točkom Prijedlog zaključka o
o iscrtavanju pješačkog prijelaza na lokaciji Odranski Obrež, Obreška cesta 129-140. Članovi Vijeća jednoglasno (4 „za“) glasaju i prihvaćaju dopunu dnevnog reda – prva točka. Obzirom da nema dodatnih prijedloga, predsjednik Vijeća predlaže usvajanje dopunjenog dnevnog reda. Vijeće jednoglasno (4 “za”) utvrđuje

DNEVNI RED:


[bookmark: _Hlk523472998]1. Prijedlog zaključka o iscrtavanju pješačkog prijelaza na lokaciji Odranski Obrež, Obreška cesta 129-140
2. Informacija o Odluci Uprave Društva Zagrebačkog holdinga d.o.o. o primjeni cjenika za nerazvrstane ceste na području Grada Zagreba za 2022.
3. Pitanja, prijedlozi i obavijesti

/ Prelazi se na rad po dnevnom redu. /

Ad 1) Prijedlog zaključka o iscrtavanju pješačkog prijelaza na lokaciji Odranski Obrež, Obreška cesta 129-140

Izvjestitelj je Luka Šokić.
U raspravi sudjeluju: Luka Šokić, Stjepan Suć, Krešimir Matak i Marijan Šimir.
Vijeće glasa te jednoglasno (4 „za“) donosi sljedeći:

ZAKLJUČAK
o iscrtavanju pješačkog prijelaza na lokaciji
Odranski Obrež, Obreška cesta 129-140

1. Vijeće Mjesnog odbora Odranski Obrež raspravljalo je o potrebi za iscrtavanjem pješačkog prijelaza u Odranskom Obrežu na Obreškoj cesti između k.br. 129 i 140 s ciljem povećavanja sigurnosti u prometu pješaka. 

2. Vijeće jednoglasno predlaže iscrtavanje pješačkog prijelaza na lokaciji u Odranskom Obrežu na Obreškoj cesti između k.br. 129 i 140. 

3. U prilogu ovog zaključka dostavljamo slike predmetne lokacije i izvadak s Geoportala.

4. Ovaj zaključak dostavlja se Vijeću Gradske četvrti Brezovica i Gradskom uredu za obnovu, izgradnju, prostorno uređenje, graditeljstvo, komunalne poslove i promet - Sektor za promet.


Ad 2) Informacija o Odluci Uprave Društva Zagrebačkog holdinga d.o.o. o primjeni cjenika za nerazvrstane ceste na području Grada Zagreba za 2022.

Predsjednik Vijeća izvještava kako je zaprimljen dopis od pročelnice Gradskog ureda za mjesnu samoupravu, civilnu zaštitu i sigurnost kojim su vijeća mjesnih odbora upoznata s Odlukom Uprave Društva Zagrebačkog holdinga d.o.o. o primjeni cjenika za nerazvrstane ceste na području Grada Zagreba za 2022., a kojom su povećane jedinične cijene Zagrebačkih cesta. Povećanje cijena utjecati će na ugovor o redovitom održavanju nerazvrstanih cesta (povećanje cijena za cca 13 %), plan malih komunalnih akcija mjesnih odbora i asfalterski program (povećanje cijena za cca 13 %), planove komunalnih aktivnosti (povećanje cijena za cca 17 %) te asfalterski program nerazvrstanih cesta I. reda (povećanje cijena za cca 18 %).   
S obzirom na to da više nije bilo pitanja, predsjednik Vijeća zatvara drugu točku dnevnoga reda.

Ad 3) Pitanja, prijedlozi i obavijesti

Luka Šokić informira članove o problemu rekonstrukcije dijela zgrade javne namjene društvenog doma i prenamjene u područni dječji vrtić. U postojećem objektu postoji nelegalni dio objekta, veličine 47m2  u kojem se danas nalazi zakupac trgovina Trgostil koja ima sklopljen ugovor o najmu s Gradskim uredom za upravljanje imovinom i stanovanje. Sutra će predstavnici Gradskog ureda za obrazovanje, sport i mlade organizirati neformalni sastanak u Odranskom Obrežu na koji su pozvani izvođač radova, projektant, predstavnik Trgostila, predstavnici Gradskog ureda za upravljanje imovinom i stanovanje te predstavnici vijeća mjesnog odbora. Stjepan Suć, Luka Šokić, Marijan Šimir i Krešimir Matak su kratko raspravljali o stavu koje vijeće mjesnog odbora treba zauzeti na sastanku. Obzirom da se članovi Vijeća nisu usuglasili, Luka Šokić je rekao da svi mogu doći sutra na sastanak iznijeti svoje gledište.
Vijeće Mjesnog odbora Odranski Obrež završilo je s radom u 22,00 sata.

Zapisnik sastavio: 							     
Petar Vukelić

KLASA: 024-08/22-003/1691
URBROJ: 251-13-11-8-22-2                                                          Predsjednik Vijeća
Odranski Obrež, 25. kolovoza 2022.                                         Mjesnog odbora Odranski Obrež
                                     					                
      Luka Šokić

